ตามที่คณะกรรมการโรคติดต่อจังหวัดเชียงใหม่ ได้มีคำสั่งที่ ๑๑ / ๒๕๖๓ เรื่อง ปิดสถานที่หรือพื้นที่จำหน่ายสุรา หรือเครื่องดื่มแอลกอฮอล์ทุกชนิด ลงวันที่ ๗ เมษายน ๒๕๖๓ ซึ่งมีผลบังคับใช้ตั้งแต่ วันที่ ๑๐ เมษายน ๒๕๖๓ จนถึงวันที่ ๒๐ เมษายน ๒๕๖๓ และตามมติที่ประชุม ครั้งที่ ๒๒ / ๒๕๖๓ เมื่อวันที่ ๑๕ เมษายน ๒๕๖๓ จึงมีคำสั่งให้ขยายระยะเวลา ให้สถานที่จำหน่ายสินค้าทั้งปลีกและส่ง ปิดพื้นที่หรือบริเวณจำหน่ายสุราหรือเครื่องดื่มที่มีแอลกอฮอล์ทุกชนิด ออกไปอีกจนถึงวันที่ ๓๐ เมษายน ๒๕๖๓